**8522 Nemesgörzsöny, Széchenyi u. 10.**

**ikt.szám:Ng/36-3/2024.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2024. március 18-i nyilvános üléséről, mely 9 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László

Buzás Sándor

Csuka Géza alpolgármester

 Dombó Lászlóné

 Keresztes Lajos

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**7/2024.(II.12.) önkormányzati határozat**

Nemesgörzsöny Község Önkormányzatának képviselő-testülete 2024. február 12-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2024. évi költségvetésének elfogadása

Előadó: polgármester

1. Nemesgörzsöny Község Önkormányzata 2024. évi költségvetésének elfogadása

Előadó: polgármester

1. Nemesgörzsöny község Önkormányzata 2024. évi közbeszerzési tervének elfogadása

Előadó: polgármester

1. Tájékoztató az elmúlt időszak fontosabb eseményeiről

Előadó: polgármester

1. Pápai Rendőrkapitányság támogatás kérése

Előadó: polgármester

Napiendek tárgyalása:

**1)Nemesgörzsönyi Közös Önkormányzati Hivatal 2024. évi költségvetésének elfogadása**

**Előadó: polgármester**

Tatai László polgármester ismereti az előterjesztést. Elmondja, hogy a költségvetés a dolgozók bérét, és a munkájukhoz szükséges dologi kiadásokat tartalmazza.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**8/2024. (II.12.) önkormányzati határozat**

A Nemesgörzsönyi Közös Önkormányzati Hivatal 2024. évi költségvetésének elfogadásáról **Nemesgörzsöny** Község Önkormányzata a Nemesgörzsönyi Közös Önkormányzati Hivatal 2024. évi költségvetését az előterjesztés szerinti tartalommal és annak mellékletében foglaltak alapján elfogadja.

A Képviselő-testület a 2024. évi költségvetés bevételi fő összegét ***128.297.000***,- forintban, a kiadási fő összegét ***128.297.000***,- forintban állapítja meg.

A kiadási fő összegen belül a kiemelt előirányzatokat a következőkben állapítja meg.

a) személyi juttatások 101.986.000, - Ft

b) munkaadókat terhelő járulékok 13.277.000 Ft

c) dologi kiadások 12. 534. 000,- Ft

d) beruházási kiadások 500 000 Ft

e) finanszírozási bevételek 128.297.000, - Ft

A költségvetési létszámkeretet 13 főben állapítja meg.

A Képviselő-testület a 2024 évi cafetéria keretet 400.000 Ft/fő határozza meg.

A Nemesgörzsönyi Közös Önkormányzati Hivatal költségvetése beépül a székhely település költségvetésébe.

Felhatalmazzák a Képviselő-testületek a jegyzőt, mint intézményvezetőt, hogy a jóváhagyott költségvetés, költségvetés kiadási és bevételi előirányzatait –figyelemmel az államháztartási törvény végrehajtásáról szóló 368/2011. (XII.31.) Kormányrendelet 36.§ (1) –(3) bekezdéseiben foglaltakra –saját hatáskörében módosíthatja azzal, hogy kötelezettségvállalás csak a szabad előirányzat erejéig történhet. Az előirányzatok saját hatáskörben történő módosítása esetén a módosítással egyidejűleg a Közös Hivatalt alkotó önkormányzatok polgármestereit írásban tájékoztatni kell.

A Közös Hivatal kizárólag kötelező feladatokat lát el.

**Határidő**: 2024.02.15.

**Felelős**: jegyző, polgármester

**2)Nemesgörzsöny Község Önkormányzata 2024. évi költségvetésének elfogadása**

**Előadó: polgármester**

Tatai László polgármester ismerteti az előterjesztést, részletesen bemutatja a számadatokat.

Megkérdezi, hogy van-e valakinek kérdése, hozzászólása.

Buzás Sándor képviselő elmondja, hogy le kellene húzni az egyházak támogatását, mert így is mindenben támogatjuk őket. Nyírjuk a füvet, fizetjük a rezsit, visszük az iskolásokat ha kell. A katolikusoknak és evangélikusoknak nyújtott támogatás is a reformátusokhoz vándorol bérleti díj címen.

Csuka Géza alpolgármester javasolja, hogy felezzék meg a költségvetésben szereplő100 ezer Ft-os egyházankénti összeget.

Tatai László polgármester egyetért a felezéssel. Megkérdezi, hogy van-e valakinek ezzel kapcsolatban további hozzászólása. Elmondja, hogy ezzel a módosítással javasolja a költségvetés elfogadását.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**3/2024. (II.14.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy az önkormányzat 2024. évi költségvetéséről szóló, fenti** számú rendeletét az előterjesztésben foglaltaknak megfelelően megalkotja.

**3)Nemesgörzsöny község Önkormányzata 2024. évi közbeszerzési tervének elfogadása**

**Előadó: polgármester**

Tatai László polgármester elmondja, hogy a 2024. évi közbeszerzési terv nullás. Az önkormányzat nem tervez közbeszerzési kötelezettség alá eső beruházást.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**9/2024. (II.12.) önkormányzati határozat**

Nemesgörzsöny Község Önkormányzata Képviselő-testülete a közbeszerzésekről szóló 2015. évi CXLIII. törvény 42. §-a alapján az előterjesztés 1. sz. mellékletét képező Nemesgörzsöny Község Önkormányzata 2024. évi közbeszerzési tervét elfogadja.

Felelős: polgármester

Határidő: azonnal

**4)Tájékoztató az elmúlt időszak fontosabb eseményeiről**

**Előadó: polgármester**

Tatai László polgármester elmondja, hogy a múlt ülés óta nem történt fontos esemény. A jövőbeni rendezvényeket kell megbeszélni. Jön a falunap, mindenkinek adok fellépő listát, gondolkodjanak el, ki legyen a fellépő.

Megkérdezi, hogy van-e valami kérdés hozzászólás.

További hozzászólás, kérdés nem merült fel.

**5)Pápai Rendőrkapitányság támogatás kérése**

**Előadó: polgármester**

Tatai László polgármester elmondja, hogy megérkezett a rendőrség támogatás kérése. Eszközre és bérkiadásra lehet felajánlani. Javasolja 30 ezer Ft támogatás nyújtását.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**10/2024. (II.12.) önkormányzati határozat**

Nemesgörzsöny Község Önkormányzatának Képviselő-testülete megtárgyalta a Pápai Rendőrkapitányság 19030/290-43/2024.ált. számú levelét és úgy döntött, hogy 2024. évre vonatkozólag 30.000.-Ft azaz harmincezer forint összeggel kívánja támogatni a Pápai Rendőrkapitányság munkáját. Támogatás megjelölt célja eszközbeszerzés. Felhatalmazza a polgármestert a szükséges intézkedések megtételére

Felelős: polgármester

Határidő: azonnal

K.m.f.

Tatai László Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző